અલબત્ત, માઓવાદીઓ સામે કાઉન્ટર-ઇન્સર્જન્સીના સલવા જુદામ તબક્કાથી ગામવાસીઓનો માઓવાદીઓ સાથેનો સંપર્ક કાપી નાખવા રાજ્ય સરકાર રાજ્ય સમર્થિત કેન્દ્ર સરકારની સશસ્ત્ર પ્રાઇવેટ વિઝીલન્સ ફોર્સનો ઉપયોગ કરી રહી છે, ત્યારથી એટલે કે જૂન 2005થી માઓવાદીઓ એસપીઓની નોકરી છોડી દેવા અને લોકોની માફી માંગવા માટે અપીલ કરી રહ્યા હતા. જેમકે, પીપલ્સ લિબરેશન ગોરિલા આર્મી (પીએલજીએ)ના એકમે 15 માર્ચ 2007ના રોજ બીજપુર જિલ્લાના રાણીબુદલીમાં કેટલાક એસપીઓ દ્વારા આયોજિત એક પોલીસ કેમ્પ પર સફળ હુમલો કર્યો હતો. જેમાં માઓવાદીઓએ એક નિવેદન બહાર પાડીને કહ્યું હતું કે "સરકાર તમને આગળ રાખીને તમારા જ હાથે તમારા પોતાના ભાઇઓ, બહેનો, માતાઓ અને પિતાને મારી નાખવાની એક ગંદી અને ખતરનાક રમત રમી રહી છે. એટલા માટે અમે તમને આ નોકરી છોડી દેવાનું કહીએ છીએ." આ એસપીઓ 2010 સુધીમાં કોયા કમાન્ડોસ તરીકે ઓળખાવા લાગ્યા હતા, તેમને આવી અપીલની અસર થઈ અને તેમાંથી લગભગ એક તૃતીયાંશે માઓવાદીની અરજ સાંભળીને તેમની નોકરી છોડી દીધી અને ઘરે આવી ગયા. 2011માં સુપ્રીમ કોર્ટે સરકારને કહીને બાકી રહેલાને મુક્ત કરાવ્યા હતા, જેમને "સશસ્ત્ર સહાયક દળો" તરીકે ફરીથી પુનઃગઠિત કરવામાં આવ્યા હતા. 2013માં તેમના માટે "ડિસ્ટ્રિક્ટ રિઝર્વ ગાર્ડ" નામનો અન્ય એક હોદ્દો બનાવવામાં આવ્યો હતો. તેમનો ઉપયોગ માઓવાદીઓને પ્રલોભનમાં ફસાવવા અને પ્રતિબંધિત માઓવાદી ચળવળ અને સંગઠનોથી ગ્રામવાસીઓને અળગા રાખવા માટે થતો હતો.